वेनेजुएला की जेल में झड़प, कम से कम 29 कैदियों की मौत
वेनेजुएला की एक जेल में शुक्रवार को हथियारबंद कैदियों और सुरक्षाकर्मियों के बीच हुई झड़प में कम से कम 29 कैदी मारे गए। इसमें 19 पुलिसकर्मी घायल हुए हैं।
पोर्तुगुसा के जनसुरक्षा सचिव ऑस्कर वलेरो ने बताया कि पोर्तुगुसा राज्य के एकारिगुआ में पुलिस ने कैदियों को जेल तोड़कर भागने से रोकने का प्रयास किया। इसी कारण झड़प हुई।
कैदियों के एक अधिकार समूह ‘वेनेजुएलन प्रिजन ऑब्जरवेटरी’ के मुताबिक सामान छीन लिए जाने के डर से कैदियों ने जेल अधिकारियों को अंदर घुसने नहीं दिया। जिस समय यह हुआ, उस वक्त कई कैदियों के पास हथियार थे।
वहीं, अन्य रिपोर्टों के मुताबिक कैदियों ने जेल में आए कुछ लोगों को बंदी बना लिया था। उन्हें बचाने के लिए सुरक्षाकर्मियों और कैदियों के बीच हिंसा हुई जिसमें कैदी मारे गए।
वलेरो ने बताया कि कैदियों ने अंधाधुंध गोलियां चलाईं और तीन हथगोले भी फेंके। इसमें 19 पुलिसकर्मी घायल हुए हैं।
वेनेजुएला की जेलों में होने वाली झड़पों में 2017 से अब तक 130 से ज्यादा कैदियों की मौत हो चुकी है।
(समाचार एजेंसी भाषा के इनपुट के साथ )
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva